BE8 วอลุ่มแน่น-บวกแรง 9% รับแผนธุรกิจเด่น มั่นใจรายได้ปีนี้โต 25%
BE8 วอลุ่มแน่น-บวกแรง 9% มั่นใจรายได้ปีนี้โต 25% ลุยพัฒนาซอฟต์แวร์ใหม่ ทั้งร่วมทุน-ซื้อกิจการ วางงบลงทุนไว้ 300 ลบ.
BE8 วอลุ่มแน่น-บวกแรง 9% มั่นใจรายได้ปีนี้โต 25% ลุยพัฒนาซอฟต์แวร์ใหม่ ทั้งร่วมทุน-ซื้อกิจการ วางงบลงทุนไว้ 300 ลบ.
16 พ.ย. 2564

ผู้สื่อข่าวรายงานว่า วันนี้ (16พ.ย. 2564) บริษัท เบริล 8 พลัส จำกัด (มหาชน) หรือ BE8 ณ เวลา 15:29 น. อยู่ที่ระดับ 34.00 บาท บวก 2.75 บาท หรือ 8.80% ด้วยมูลค่าซื้อขาย 636.57 ล้านบาท

โดยก่อนหน้านี้(8พ.ย.2564) นายอภิเษก เทวินทรภักติ ประธานเจ้าหน้าที่บริหาร BE8 เปิดเผยว่า BE8 เป็นหุ้น Tech ด้าน Digital Transformation แบบครบวงจรตั้งแต่ต้นจนจบกระบวนการ (End-To-End Digital Transformation Expert) และมุ่งสู่ผู้นำขับเคลื่อนการทำดิจิทัล ทรานส์ฟอร์เมชั่นแห่งอาเซียน เพื่อสร้างการเติบโตยั่งยืนให้กับธุรกิจ
ขณะเดียวกันบริษัทจะนำเงินที่ได้จากการระดมทุนไปลงทุนด้านการพัฒนาเทคโนโลยี และซอฟต์แวร์ใหม่ ๆ ที่เป็นของบริษัทขึ้นมาเองอย่างต่อเนื่อง จากปัจจุบันมีซอฟต์แวร์ที่บริษัทพัฒนาขึ้นเอง 10 ตัว รวมทั้งการร่วมทุนทางธุรกิจ (JV) และเข้าซื้อกิจการ (M&amp;A) ทั้งในและต่างประเทศ วางงบลงทุนไว้ที่กว่า 300 ล้านบาท
นอกจากนี้ บริษัทมีแผนขยายตลาดต่างประเทศ หลังจากได้จัดตั้งบริษัท เบริล 8 พลัส เวียดนาม จำกัด เมื่อปี 2562 โดยในปี 2565 ยังคงเน้นที่เวียดนามเป็นหลัก พร้อมกับพิจารณาตลาดประเทศอื่นในภูมิภาคที่น่าสนใจ โดยรูปแบบจะเป็นได้ทั้ง JV, M&amp;A และการตั้งบริษัทเอง เพื่อมุ่งก้าวสู่ผู้นำการให้บริการ Digital Transformation แบบครบวงจรในภูมิภาคอาเซียน
สำหรับแนวโน้มผลการดำเนินงานในปี 2564 คาดว่ารายได้จะเติบโต 25% จากปีก่อน ที่มีรายได้อยู่ที่ 312.54 ล้านบาท โดยสัดส่วนรายได้มาจากรายได้จากบริการให้คำปรึกษาด้านกลยุทธ์และพัฒนาเทคโนโลยี 55% และรายได้การบริการเทคโนโลยี 45% โดยผลการดำเนินงานในไตรมาส 3/2564 มีแนวโน้มดีกว่าไตรมาส 2/2564 ค่อนข้างมาก